

**ΕΚΠΑΙΔΕΥΤΙΚΟ ΥΛΙΚΟ**

ΕΒΔΟΜΑΔΑ ΑΣΥΓΧΡΟΝΗΣ ΕΚΠΑΙΔΕΥΣΗΣ: **21/02/2021 έως 26/02/2021**

**ΚΥΚΛΟΣ Β΄**

ΓΡΑΜΜΑΤΙΣΜΟΣ: **ΚΟΙΝΩΝΙΚΟΣ**

ΕΚΠΑΙΔΕΥΤΙΚΟΣ: **Βενετία Μπαρμποπούλου**

**ΕΚΠΑΙΔΕΥΟΜΕΝΟΣ/Η:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΚΟΙΝΩΝΙΚΗ ΜΕΤΑΒΟΛΗ (συνέχεια)**

Στο προηγούμενο μάθημα είδαμε με ποιόν τρόπο οι κοινωνίες αλλάζουν. Στο σημερινό μάθημα, θα δούμε τις αιτίες που προκαλούν τις αλλαγές.

**Αιτίες των κοινωνικών μεταβολών** είναι οι εξής:

* **Αλλαγές στο φυσικό περιβάλλον**: Στο παρελθόν στη διάρκεια της ιστορίας έχουν συμβεί αλλαγές στο κλίμα ή φυσικές καταστροφές. Για παράδειγμα ένας σεισμός, μια πλημμύρα, μια ξηρασία που διαρκεί για καιρό μπορεί να αναγκάσει τους ανθρώπους να μετακινηθούν από το ένα μέρος στο άλλο για να βρουν καλύτερες συνθήκες διαβίωσης. Αυτή η μετακίνηση συνήθως επηρεάζει και τον τρόπο οργάνωσης της κοινωνίας που μετακινήθηκε.
* **Τεχνολογικές αλλαγές**: Οι άνθρωποι συνεχώς εφευρίσκουν νέα μηχανήματα, νέα εργαλεία και νέες τεχνολογίες στην προσπάθειά τους να βελτιώσουν τη ζωή τους. Όμως αυτές οι τεχνολογίες όταν χρησιμοποιούνται σε μαζική κλίμακα αλλάζουν την ίδια την κοινωνία. Για παράδειγμα, η χρήση των μηχανών στη χειροτεχνική παραγωγή και η αντικατάσταση του ανθρώπου από τις μηχανές κατά το 18ο αιώνα έφερε τη βιομηχανική επανάσταση και άλλαξε την κοινωνία από αγροτική σε βιομηχανική. Την ίδια περίπου εποχή η εφεύρεση της ατμομηχανής και των σιδηροδρόμων έφερε επανάσταση στις μετακινήσεις των ανθρώπων και των προϊόντων. Αυτά είχαν ως συνέπεια την αλλαγή του τρόπου ζωής των ανθρώπων. Οι άνθρωποι μετακινήθηκαν από τα χωριά της υπαίρθου στις πόλεις για να βρουν δουλειά. Ταυτόχρονα άλλαξαν οι συνήθειές τους, τα έθιμά τους, οι αντιλήψεις τους.
* **Πόλεμοι, επαναστάσεις, κοινωνικά κινήματα**: Όταν συμβεί κάποιος πόλεμος οι αλλαγές στην κοινωνία είναι πολύ μεγάλες. Επίσης, οι επαναστάσεις προκαλούν και αυτές μεγάλες αλλαγές. Η λέξη επανάσταση σημαίνει δύο πράγματα. Το ένα είναι μεγάλη εξέγερση και ανατροπή ενός καθεστώτος σε μικρό χρονικό διάστημα, όπως για παράδειγμα ήταν η Γαλλική Επανάσταση που είδαμε σε προηγούμενο μάθημα. Μπορεί όμως η λέξη επανάσταση να σημαίνει μια αλλαγή (χωρίς να συμβεί κάποια εξέγερση) που διαρκεί για πολλά χρόνια έως και αιώνες και αλλάζει σιγά σιγά τον τρόπο ζωής των ανθρώπων. Τέτοια ήταν η βιομηχανική επανάσταση. Αυτή διήρκεσε έναν ολόκληρο αιώνα, τον 18ο, κατά τον οποίο έγιναν πολλές μικρές και μεγάλες αλλαγές, αυτές που περιγράψαμε παραπάνω, και οδήγησαν στην αλλαγή της κοινωνίας και το τρόπου ζωής των ανθρώπων.

ΕΦΑΡΜΟΓΕΣ

1η Άσκηση:

Μπορείς να δώσεις παραδείγματα τεχνολογιών που έχουν αλλάξει την κοινωνία μας τα τελευταία 20-30 χρόνια;

............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................... ..................................................................................................................................................................................................................................................................................

2η Άσκηση:

Μπορείς να βρεις πληροφορίες από βιβλία ή από το ίντερνετ για το πώς ο Β΄παγκόσμιος πόλεμος άλλαξε τις κοινωνίες της Ευρώπης ή της Ελλάδας;

............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................... .................................................................................................................................................................................................................................................................................. ..................................................................................................................................................................................................................................................................................